Aktuali redakcija 2025-11-17

**Vandentiekio, paviršinių nuotekų tinklų projektavimas ir statyba Ąžuolų g., Vilhelmo Berbomo g., Klevų g., Klaipėdos m. sav. ir buitinių nuotekų tinklų statyba Ąžuolų g., Klaipėdos m. sav. TECHNINĖ SPECIFIKACIJA**

|  |
| --- |
| 1. SĄVOKOS IR SUTRUMPINIMAI |

**Užsakovas –** AB „Klaipėdos vanduo“

**Rangovas –** ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.

**Sutartis** - sutartis, sudaroma tarp Užsakovo ir Rangovo dėl Pirkimo objekto.

**Techninė specifikacija arba TS –** dokumentas, kuriame apibūdintas pirkimo objektas.

**Darbai** – TS nurodytas pirkimo objektas.

**Susiję darbai** – Darbai, kurie nėra nurodyti Techninėje specifikacijoje, tačiau kurie techniškai arba pagal savo paskirtį susiję su perkamu Pirkimo objektu.

|  |
| --- |
| 1. REIKALAVIMAI PIRKIMO OBJEKTUI |

* 1. Esamos situacijos aprašymas.

Perkami vandentiekio ir paviršinių nuotekų tinklų Ąžuolų g., Vilhelmo Berbomo g., Klevų g., Valstiečių g. Klaipėdos m. sav., **techninio darbo projekto (-ų) /supaprastinto (-ų) statybos projekto (-ų) (toliau – Projektas) parengimo ir statybos darbai** **ir buitinių nuotekų tinklų statyba Ąžuolų g., Klaipėdos m., pagal projektą** Nr. 2307.1-TDP-NŠ.B-01 „Nuotekų šalinimo tinklų Ąžuolų g. (Nr. 3; 3A; 5; 7; 9; 11; 11A; 4; 6; 8; 10; 12; 14; 16).

Preliminarus projektuojamų vandentiekio tinklų DN63 mm ilgis apie 96 metrai, DN110 mm ilgis apie 1026 metrai, paviršinių nuotekų tinklų DN200 mm ilgis apie 429 metrai, DN300 mm ilgis apie metras apie 449 metrai, DN500 mm ilgis apie 353 metrai.

***Vandentiekio ir nuotekų tinklų medžiagos, fasoninės dalys ir kiti techniniai reikalavimai turi atitikti reikalavimus, įvardintus pridedamuose standartuose „Vandentiekio tinklų infrastruktūros standartas“ (5.3 priedas), „Nuotekų tinklų infrastruktūros standartas“ (5.4 priedas).***

Preliminarios atliekamų darbų vietos ir apimtys nurodytos pridedamose schemose (5.1 priedas). Jas dalinai galima koreguoti (susiderinus su už sutartį atsakingu Užsakovo asmeniu) Projekto rengimo ir statybos darbų metu atsižvelgiant į esamą teritorijų užstatymą, eksploatavimo galimybes, paviršių altitudes, ir kt. kriterijus. Tikslios tinklų prijungimo vietos, vamzdžių klojimo ir sujungimo būdai parenkami Projekto rengimo metu.

**Vykdant statybos darbus Rangovas privalės užtikrinti: privažiavimą, priėjimą prie esamų pastatų, saugų praėjimą pėstiesiems, numatant laikinąsias kietąsias dangas, pėsčiųjų praėjimui vykdomų darnų zonoje. Statybos darbų metu turi būti užtikrinamas esamų vandentiekio ir nuotekų tinklų funkcionavimas.**

* Vandentiekio, paviršinių ir tinklų rekonstrukcijos būdas parenkamas projektavimo metu.
* Rangovas gali rinktis vandentiekio, paviršinių ir buitinių nuotekų tinklų įrengimo būdą. Jei pasirenkamas uždaras buitinių nuotekų tinklų įrengimo būdas, tai naujai įrengiamų savitakinių tinklų naudojant PE vamzdžius privalo atitikti šiuos reikalavimus:
* Naujai įrengiamų tinklų TV diagnostika atliekama dalyvaujant AB „Klaipėdos vanduo“ NTS darbuotojui arba TV diagnostikos paslauga užsakoma iš AB „Klaipėdos vanduo“.
* Naujai įrengiamų linijų iš PE vamzdžių nuolydžiai turi būti ne mažesni nei reikalauja STR arba jeigu Projekte nenurodyta kitaip.
* Naujai įrengiamų PE vamzdžių linijų įlinkiai galimi ne daugiau nei 20 % vidinio vamzdžio diametro (Jei d – vidinis = 200 mm, tai maksimalus leidžiamas įlinkis 40 mm). Darbų kokybė tikrinama su TV diagnostikos įranga, braižomas nuolydžio grafikas. Viršijus numatytas vertes, atliekami papildomi tvarkymo darbai;
* PE vamzdžių sujungimas ties šuliniais ar kinetėmis atliekamas PE elektrinėmis virinamomis movomis. Griežtai draudžiama naudoti to paties diametro PVC movas dėl gruntinio vandens įsiskverbimo ir PE vamzdžio išilginio judėjimo. Darbų kokybė tikrinama su TV diagnostikos įranga, atliekama sujungimų apžiūra. Esant nekokybiškam vamzdžių sujungimui, atliekami papildomi tvarkymo darbai.
* PE vamzdžių suvirinimo siūlės išpjaunamos pilnai iki 100%, kad nesudarytu nutekėjimo kliūties. Darbų kokybė tikrinama su TV diagnostikos įranga, atliekama sujungimų apžiūra. Esant nekokybiškam vamzdžių sujungimų apdorojimui, atliekami papildomi tvarkymo darbai.
* Naujai įrengiamų linijų PVC ir PE vamzdžiai sujungiami tik šuliniuose ir/ar kinetėse.

Pagal 2025-08-29 prisijungimo sąlygas Nr. 2025/S.4-5/5.E-1298 (5.2. priedas)adresams: Ąžuolų g., Vilhelmo Berbomo g., Klevų g., Valstiečių g., Klaipėdos m. sav., reikalinga suprojektuoti, rekonstruoti bei įrengti vandentiekio ir savitakinius paviršinių nuotekų tinklus:

**Vandentiekio tinklai:**

* Kaštonų g. Klaipėdos m., naikinti DN200 mm einančią vandentiekio tinklų trasą einančią per privačius sklypus (Valstiečių g. 10, Ąžuolų g. 14, Kaštonų g. 16, Kaštonų g. 8) ir bendrojo naudojimo teritorijas unikal. Nr. 4400-1832-7974, 4400-1832-7952, 4400-1839-9165 bei suprojektuoti ir įrengti vandentiekio tinklus (DN110 mm) Kaštonų g., nuo esamo vandentiekio tinklų šulinio Nr. 65.85a15 iki įvado į pastatą Kaštonų g. 6.
* Kaštonų g. Klaipėdos m., suprojektuoti ir įrengti atšakas (DN63 mm) nuo naujai projektuojamų vandentiekio tinklų Kaštonų g. iki esamų vandentiekio tinklų įvadų į pastatus Kaštonų g. 16 ir 6.
* Ąžuolų g., Klaipėdos m., rekonstruoti vandentiekio (DN110 mm) tinklą unikal. Nr. 4400-1832-7952 nuo Kaštonų g. iki Klevų g.
* Klevų g., Klaipėdos m. rekonstruoti vandentiekio tinklus (DN110 mm) unikal. Nr. 2100-0010-7024, 4400-1832-7952, 4400-1827-4158, nuo Ąžuolų ir Klevų g. sankryžos iki Vilhelmo Berbomo g. esamo vandentiekio tinklų šulinio Nr. 49.85c1.
* Klevų g. 3, Klaipėdos m. rekonstruoti vandentiekio tinklus (DN63 mm) unikal. Nr. 4400-1765-1882 ir 2100-0010-9184, nuo rekonstruojamo vandentiekio tinklo Ąžuolų g. iki pastatų Klevų g. 3 ir 5.
* Rekonstruoti vandentiekio tinklų įvadą (DN63 mm) unikal. Nr. 4400-1832-5347, nuo rekonstruojami tinklo Vilhelmo Berbomo g. iki pastato Kretingos g. 9.
* Rekonstruoti vandentiekio tinklų įvadus (DN110 mm) unikal. Nr. 4400-1832-7974, nuo rekonstruojamo vandentiekio tinklų Klevų g. iki pastatų Klevų g. 6 ir Kretingos g. 8.
* Rekonstruoti vandentiekio tinklus (DN63 mm) unikal. Nr. 4400-1832-7974 pravažiavimo kelyje, nuo rekonstruojamo vandentiekio tinklo Klevų g. iki pastato Kretingos g. 4A.
* Rekonstruoti vandentiekio tinklų įvadus (DN63 mm) unikal. Nr. 4400-1832-7974 nuo rekonstruojamo vandentiekio tinklo pravažiavimo kelyje iki pastatų Kretingos g. 2B *ir priešais jį esantį pastatą.*
* Rekonstruojant Ąžuolų g., Kaštonų g., Vilhelmo Berbomo g., Klevų g., Kretingos g., Klaipėdos m., vandentiekio tinklus/atšakas ne arčiau nei vienas metras iki išorinės sklypo ribos numatyti požemines uždaromąsias armatūras. Sklendžių tikslią lokaciją spręsti projektavimo metu.
* Rekonstruojant Ąžuolų g., Kaštonų g., Vilhelmo Berbomo g., Klevų g., Kretingos g., Klaipėdos m., vandentiekio tinklus, pagal poreikį, senus šulinius demontuoti.

**Paviršiniai nuotekų tinklai:**

* Nesant tikslių duomenų apie paviršinių nuotekų tinklų tikslią vietą, įrengimo gylį, kitų inžinerinių komunikacijų susikirtimus, prieš projektuojant, privaloma atlikti geodezinius topografinius matavimus.
* Esamo paviršinių nuotekų tinklo diametro mažinti negalima. Pateikiamas vidinių išmatavimų d500, d400, d300, d250, d200, d150 diametras.
* Suprojektuoti skaičiuotino diametro (d500) paviršinių nuotekų tinklą Vilhelmo Berbomo ir Klevų gatvėse nuo paviršinių nuotekų kolektoriaus d800 šulinio Nr.46a.85c1 (6180308.37; 319655.93) iki paviršinių nuotekų šulinio Nr.67.85c3 (6180253.64; 320013.36). Projektuojamas atstumas apie 365 m.
* Projektuojamas naujas skaičiuotino diametro tinklas vietoje esamų blogos būklės keramikinių vamzdžių paviršinių nuotekų tinklo d400; d300; d200 ir lygiagrečiai įrengto, nenaudojamo, keramikinių vamzdžių buitinių nuotekų tinklo d300; d250; d200.
* Projektuojamo naujo skaičiuotino diametro paviršinių nuotekų tinklo įgilinimas, nuolydis ir vieta parenkamas taip, kad prijungimo į paviršinių nuotekų kolektorių d800 taške, naujai projektuojama linija, nesikirstu su buitinių nuotekų kolektoriumi d600 (6180308.53; 319657.36).
* Esamas šulinys Nr.46a.85c1 (6180308.37; 319655.93) naikinamas. Jo vietoje projektuojamas ne mažiau d1500 diametro šulinys virš esamo paviršinių nuotekų kolektoriaus d800. Šulinys įrengtas šalia d800 kolektoriaus (d300 keramikinis vamzdis pajungtas per šulinio sienelę į d800 kolektoriaus sienelę). Jeigu bus numatyta įrengti naują d1500 šulinį vietoje esamo šulinio Nr.46a.85c1, numatyti dviejų (2 vnt.) medžių pašalinimą naujo šulinio įrengimo vietoje.
* Paviršinių nuotekų šulinyje 46.85c1 (6180315.45; 319674.63) prijungta viena (1 vnt.) keramikinių vamzdžių linija d200 nuo Kretingos g. 13 ir Vilhelmo Berbomo g. 2 namų. Ši linija perjungiama į naujai projektuojamą paviršinių nuotekų tinklą.
* Paviršinių nuotekų šulinyje Nr.5.85c2 (6180302.06; 319712.94) prijungti trys (3 vnt.) keramikiniai d200 vamzdžiai nuo paviršinių nuotekų surinkimo šulinėlių Nr.59.85c2 (6180294.68; 319711.09); Nr.5a.85c2 (6180311.28; 319721.96); Nr.7a.85c2 (6180319.55; 319714.29). Šalia šių šulinėlių projektuojami nauji paviršinių nuotekų surinkimo šulinėliai su horizontaliomis grotelėmis. Nauji šulinėliai prijungiami prie naujai projektuojamo tinklo, seni šulinėliai naikinami.
* Prie naujai projektuojamo skaičiuotino diametro savitakinio nuotekų tinklo prijungiamas esamas savitakinis paviršinių nuotekų tinklas PP d400 nuo Kretingos gatvės pusės. Šulinys Nr.61.85c2 (6180295.54; 319759.85). Po perjungimo Vilhelmo Berbomo g. likusi linija d400 naikinama iki šulinio BN.85c1 (6180314.76; 319656.44).
* Paviršinių nuotekų šulinyje Nr.68.85c2 (6180294.09; 319757.78) prijungtas vienas (1 vnt.) keramikinis d200 vamzdis nuo paviršinių nuotekų surinkimo šulinėlio Nr.67.85c2 (6180291.88; 319753.55). Šalia esamo šulinėlio projektuojamas naujas paviršinių nuotekų surinkimo šulinėlis su horizontaliomis grotelėmis. Šulinėlis prijungiamas prie naujai projektuojamo skaičiuotino diametro tinklo šulinio. Senas šulinėlis naikinamas.
* Virš neveikiančios ir naikinamos buitinių nuotekų linijos d300 ankstesniu projektu įrengtas papildomas šulinys Nr.76b.85c2 (6180292.39; 319790.98). Prie jo prijungti du (2 vnt.) PVC d200 vamzdžiai nuo paviršinių nuotekų surinkimo šulinėlių Nr.75b.85c2 (6180286.98; 319785.76) ir 77b.85c2 (6180287.23; 319795.86). Reikalinga suprojektuoti šių paviršinių nuotekų šulinėlių perjungimą į naujai projektuojamą paviršinių nuotekų tinklą. Esamų paviršinių nuotekų surinkimo šulinėlių būklė gera.
* Suprojektuoti keramikinių vamzdžių d200 paviršinių nuotekų tinklo rekonstrukcija ties Kretingos g. 8 daugiabučiu namu, nuo šulinio Nr.79.85c2 (6180289.79; 319809.88); Nr.78a.85c2 (6180280.59; 319819.24); Nr.81b.85c2 (6180274.24; 319830.95); Nr.82b.85c2 (6180267.78; 319830.20); Nr.83b.85c2 (6180265.33; 319843.04) iki šulinio Nr.137.85c2 (6180242.05; 319840.16). Nuo šulinio Nr.138.85c2 (6180240.29; 319833.93) iki šulinio Nr.122.85c2 (6180243.52; 319820.18. Atnaujinti esamus šulinius, išbetonuoti latakus, sudėti naujas lipynes, užtaisyti nesandarumus. Rekonstruojama atstumas apie 85 m.
* Paviršinių nuotekų šulinys Nr.74.85c2 (6180295.36; 319825.14). Šulinyje 3 ir 4 kryptimi pajungtas AB „Klaipėdos energija“ priklausantis veikiantis betoninių šilumos trasų lovių drenažas d150. Projekte numatyti šių pajungimų išsaugojimą ir perjungimą į naujai projektuojamą paviršinių nuotekų tinklą. Paviršinių nuotekų šulinys Nr.90.85c2 (6180293.31; 319830.61. Šulinyje prijungti du (2 vnt.) keramikiniai d200 vamzdžiai nuo paviršinių nuotekų surinkimo šulinėlių Nr.89.85c2 (6180294.65; 319833.32) ir Nr.88.85c2 (6180288.21; 319831.94). Esami paviršinių nuotekų surinkimo šulinėliai įrengti žemiausioje Klevų gatvės vietoje. Paviršinių nuotekų pritekėjimas į šiuos šulinėlius didelis. Minimi šulinėliai naikinami, jų vietoje įrengiami du (2 vnt.) paviršinių nuotekų šuliniai d1000 su kampinėmis-bortinėmis atviro tipo grotelėmis dideliam paviršinių nuotekų kiekiui surinkti. Grunto sodinimo dalis 1 m. skaičiuojant nuo ištekėjimo vamzdžio apačios. Šie šuliniai prijungiami prie naujai projektuojamos paviršinių nuotekų linijos ne mažesniu nei d315 vamzdžiu.
* Į šulinį Nr.81a.85c2 (6180284.24; 319863.37) ir į šulinį Nr.89a.85c2 (6180281.58; 319875.95) lygiagrečiai ateina dvi keramikinės paviršinių nuotekų linijos d200 ir d150. Šios linijos naikinamos, vietoje jų suprojektuojama viena (1 vnt.) nauja paviršinių nuotekų linija d300. Projektuojamas atstumas apie 95 m. Prie jos prijungiamos d200 ir d150 linijos nuo šulinių Nr.184a.85c2 (6180180.98; 319859.72) ir nuo 183.85c2 (6180182.71; 319852.93). Paviršinių nuotekų surinkimo šulinėlis Nr.84.85c2 (6180192.28; 319854.03) įrengiamas naujai. Kadangi tai žemiausia šios teritorijos vieta, šulinėlio diametras privalo būti ne mažiau kaip d1000, purvo nusodinimo dalis ne mažiau kaip 1 m. skaičiuojant nuo ištekėjimo vamzdžio apačios, pajungimas prie naujai projektuojamo tinklo ne mažesniu kaip d200 diametro vamzdžiu. Naudojamos grotelės didelio vandens pralaidumo (ne mažiai 0,120 m2) horizontalios, su plyšio pločiu ne mažiau kaip 30 mm. Numatyti du (2 vnt.) (6180252.23; 319868.80) ir (6180208.71; 319859.39) papildomus paviršinių nuotekų surinkimo šulinėlius ties įvažiavimais į garažus. Nebenaudojamos linijos ir šuliniai naikinami.
* Paviršinių nuotekų šulinyje Nr.96.85c2 (6180277.29; 319903.73) prijungtos paviršinės nuotekos nuo Valstiečių gatvės. Vamzdis keramikinis d200. Numatyti šio tinklo perjungimą į naujai projektuojamą tinklą. Paviršinių nuotekų surinkimo šulinėlis Nr.99.85c2 (6180273.61; 319903.95) įrengiamas naujai ir prijungiamas prie naujai projektuojamo tinklo. Paviršinių nuotekų surinkimo grotelės horizontalios.
* Paviršinių nuotekų surinkimo šulinėlis Nr.97.85c2 (6180281.77; 319911.73) įrengiamas naujai ir prijungiamas prie naujai projektuojamo tinklo. Paviršinių nuotekų surinkimo grotelės horizontalios.
* Paviršinių nuotekų šulinyje Nr. 244b.23/56-0380 (55.85c1) (6180264.48; 319963.38) prijungti trys (3 vnt.) keramikiniai vamzdžiai d200 ir vienas (1 vnt.) PVC d160. Nuo Klevų g. 5 keramikinė d200 linija rekonstruojama. Rekonstruojamas atstumas apie 30 m. Šuliniai Nr. 54a.85c1 (6180272.02; 319969.33), Nr. 53a.85c1 (6180269.93; 319975.30), Nr.64a.85c1 (6180268.36; 319985.10), Nr.63a.85c1 (6180265.28; 319999.31) įrengiami naujai. Nuo Klevų g. 6 PVC d160 linija perjungiama į naujai projektuojamą tinklą. Paviršinių nuotekų surinkimo šulinėliai Nr. 51.85c1 (6180260.80; 319963.87) ir 54.85c1 (6180267.16; 319965.77) įrengiami naujai ir prijungiami prie naujai projektuojamo tinklo. Paviršinių nuotekų surinkimo grotelės horizontalios.
* Paviršinių nuotekų šulinyje Nr.67.85c1 (6180253.64; 320013.36) prijungtos paviršinės nuotekos nuo Ąžuolų gatvės. Vamzdis keramikinis d200. Numatyti šio tinklo perjungimą į naujai projektuojamą tinklą. Paviršinių nuotekų surinkimo šulinėliai Nr.65.85c1 (6180260.90; 320010.39) ir 63.85c1 (6180249.56; 320015.11) įrengiami naujai ir prijungiami prie naujai projektuojamo tinklo. Paviršinių nuotekų surinkimo grotelės horizontalios.
* Jeigu nėra galimybės apeiti skirtingas susikertančias inžinerines komunikacijas įrengiami didesnio diametro šuliniai su pažemintu šulinio dugnu (ne mažiau 0,5 m). Inžinerinis tinklas, nesusijęs su paviršinių nuotekų tinklais, įdedamas į sandarų futliarą ir paliekamas šulinyje.
* Projektuojamų ir rekonstruojamų šulinių liukai privalo atitikti pastatymo vietos reikalavimus numatytus AB „Klaipėdos vanduo“ standarte.
* Viso naujai suprojektuojama ir rekonstruojama apie 1231 m. (projektuojama 441m. rekonstruojama 790 m).

**Buitinių nuotekų tinklai:**

* Buitinių nuotekų tinklų statyba pagal parengtą projektą Nr. 2307.1-TDP-NŠ.B-01 „Nuotekų šalinimo tinklų Ąžuolų g. (Nr. 3; 3A; 5; 7; 9; 11; 11A; 4; 6; 8; 10; 12; 14; 16) Klaipėda rekonstravimo remonto projektas“.

***Projekto parengimo ir statybos darbų etapai:***

Vandentiekio, buitinių ir paviršinių nuotekų tinklų atšakų prijungimai numatomi nuo AB „Klaipėdos vanduo“ eksploatuojamų vandentiekio, buitinių ir paviršinių nuotekų tinklų.

Naujų tinklų įrengimo ir prisijungimo prie esamų tinklų metu, turi būti užtikrintas nepertraukiamas paslaugų teikimas esamiems vartotojams

Projektas turi būti rengiamas vienu etapu***.***

Projekto sprendiniuose numatyti, kad kiekvieno objekto statybos darbų vykdymas ir pridavimas gali būti vykdomas atskirais etapais.

Rangovas vandentiekio ir paviršinių nuotekų tinklų projektavimo darbus baigia ne vėliau, kaip **per 12 mėnesių**, o inžinerinių tinklų statybos darbus baigia ne vėliau kaip **per 24 mėnesius** (per 9 mėnesius: statybos darbai, inžinerinių tinklų hidrauliniai bandymai, tinklų praplovimas, TV diagnostika, dangų atstatymas, geodezinės nuotraukos (gali būti ir nesuderintos), objekto apžiūros aktas ir visi kiti veiksmai, kad būtų galima tiekti paslaugas; per likusius 3 mėnesius: kadastrinės bylos, galutinės geodezinės nuotraukos) nuo Sutarties įsigaliojimo.

Visi atlikti darbai turi būti patikrinti statybos techninės priežiūros vadovo ir gautas patvirtinimas, kad darbai atlikti tinkamai.

Projekto vykdymo metu reikalinga  Projekto vykdymo priežiūra.

**Darbų pabaiga** bus laikomas tas momentas, kai bus užbaigti visi numatyti darbai, pasirašyti Darbų užbaigimo priėmimo-perdavimo aktai bei Užsakovui perduoti reikiami statinio dokumentai.

* 1. Bendrieji reikalavimai Rangovui:
     1. Rangovas savo sąskaita iki statybos darbų pradžios privalo įsigyti reikiamos apimties elektroninio statybos darbų žurnalo (ESDŽ) pildymo paslaugą ir statybos metu užtikrinti žurnalo pildymą. Rangovas suteikia nemokamą prieigą prie ESDŽ visiems statybos dalyviams. Užsakovui suteikiamos statytojo teisės. Sklandžiam darbui užtikrinti Rangovas supažindina statybos dalyvius su ESDŽ pildymo funkcijomis, esant būtinybei, praveda mokymus. Pildant ESDŽ, turi būti naudojamos tokios elektroninio žurnalo pildymo priemonės, kurios užtikrintų kiekvieno pildančio ir pasirašančio asmens identifikavimą, asmenų įrašų, duomenų ir dokumentų vientisumą, atsekamumą, kaupimo, saugojimo patikimumą ir prieigą Rangovui, kitiems statybos dalyviams, turintiems teisę žurnale daryti įrašus ir (ar) juos peržiūrėti. ESDŽ statybos dalyviai įrašus turi patvirtinti kvalifikuotu elektroniniu parašu. Rangovas privalo fiksuoti statybos darbų eigą ir kaupti įrašus apie vykdomus darbus ESDŽ, vadovaudamasis statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimais. Rangovas privalo pildyti ESDŽ nuo statybų pradžios iki darbų pabaigos (perėmimo pažymos išdavimo). Už ESDŽ saugojimą statybos metu iki užpildyto žurnalo perdavimo statytojui (Užsakovui) atsakingas Rangovas. Rangovas privalo suteikti prieigą ir galimybę Užsakovui ESDŽ įrašus su prisegta informacija išsisaugoti bet kuriuo statybos darbų laikotarpiu (statybos sustabdymo metu, nutrūkus sutartiniams santykiams, bankroto atveju ar kt.). Statinį pripažinus tinkamu naudoti, pagrindinį ESDŽ ir papildomus ESDŽ kartu su kitais dokumentais Rangovas (subrangovas) perduoda Užsakovui.
     2. Projekto parengimui gauti visas reikalingas prisijungimo sąlygas, sutikimus ir kitus papildomus tyrimus (inžinerinių geologinių ir kt.) jeigu tokie būtini (už šių darbų atlikimą atsakingas Rangovas).
     3. Projekto rengimui privalo vadovauti projekto vadovas turintis reikiamą kvalifikaciją.
     4. Projekto apimtis ir detalumas turi būti pakankami Užsakovo sumanymui suprasti, statybą leidžiančiam dokumentui gauti (jei toks bus reikalingas), statybos darbams atlikti, statybos darbų ir pastatyto statinio kokybei vertinti. Projekto sudedamųjų dalių sudėtis turi atitikti STR 1.04.04:2017 „Statinio projektavimas, projekto ekspertizė“ nurodytą sudėtį.
     5. Rangovo organizaciniai darbai:
* Projektinių pasiūlymų parengimas ir derinimas su užsakovu;
* Vadovaujantis statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ kartu su užsakovu gauti statybą leidžiantį dokumentą, jei toks reikalingas (žyminį mokestį už statybą leidžiančio dokumento išdavimą apmoka rangovas (projekto rengėjas).
* Projekto parengimas;
* Projekto pateikimas pritarimui tikrinančioms institucijoms;
* Visų kitų paslaugų atlikimas, kad pagal parengtą Projektą būtų galima vykdyti rangos darbus;
  + 1. Projekte turi būti pažymėtos nuosavybės teise arba kitokia teise priklausančių sklypų ribos (pagal VĮ „Registrų centras“ arba kitų šaltinių duomenis).
    2. Tinklų įrengimo vietas būtina suderinti su sklypo ir/ar kvartalinių tinklų savininku raštu (Vardas Pavardė, data ir parašas). Suderinimą būtina pateikti statybos Projekto sudėtyje.
    3. Tinklus projektuoti valstybinėje žemėje. Esant būtinybei tinklus projektuoti žemės sklypuose arba kai statinius numatoma projektuoti arčiau savininkų sklypų ribų, negu numatyta teisės aktuose, privaloma gauti rašytinį žemės sklypo savininko sutikimą, kurį būtina pateikti statybos Projekto sudėtyje kartu su žemės sklypo nuosavybės dokumentu.
    4. Tinklus projektuojant privačiuose žemės sklypuose, Projekto sudėtyje pateikti pasirašytas panaudos sutartis inžinerinės infrastruktūros statybai ir servituto įregistravimui žemės sklype. Taip pat, esant poreikiui pateikti žemės sklypo planą, skirtą servituto sutarčiai sudaryti. Planas su nustatytomis servituto ribomis  bus naudojamas  kaip priedas prie servituto sutarties tarp žemės sklypo savininko ir Pirkėjo. Notarinių servituto sutarčių ruošimą finansuos Užsakovas.
    5. Papildomus leidimus gauti pagal statybos techninio reglamento STR 1.06.01:2016 “Statybos darbai. Statinio statybos priežiūra“ reikalavimus.
    6. Bet kokie pakeitimai projektiniuose dokumentuose, kurie gali įtakoti statybos darbus, turi būti fiksuojami ir rangovas turi juos pateikti rašytinėje formoje Užsakovui pilnam ir galutiniam suderinimui prieš pradedant vykdyti statybos darbus.
    7. Projekte turi būti numatyta, kad visos konstrukcijos, medžiagos ir įranga turi būti sertifikuoti arba pripažinti tinkamais naudoti Lietuvoje nustatyta tvarka ir turėti atitikties įvertinimo dokumentą. Jei atskiruose normatyviniuose aktuose tai pačiai konstrukcijai, savybei, rodikliui ir pan. nustatyti skirtingi parametrai, pasirenkamas tas, kuris užtikrina geresnes fizines, technines ir eksploatacines savybes.
    8. Projekte turi būti pažymėtos tinklų apsaugos zonos, privažiavimai, dangų atstatymo detalės ir kita aktuali informacija.
    9. Rangovas prieš darbų pradžią su statybos techninės priežiūros vadovu turi suderinti medžiagas, gaminius, numatomus naudoti objekte. Visos naudojamos medžiagos, gaminiai ir įranga turi atitikti techninėje specifikacijoje ir projektuose nustatytus reikalavimus, ir turi būti nauji. Esant poreikiui, prieš darbų pradžią, gali būti pareikalauta Užsakovui pateikti pavyzdžius, už kurių užsakymą ir pristatymą atsakingas Rangovas.
    10. Statinio statybos techninis prižiūrėtojas turi teisę atmesti medžiagą ar įrangą, be jokių papildomų išlaidų Užsakovui, jei ji neatitinka specifikacijos reikalavimų. Tokiu atveju, Rangovas turi pateikti kitas medžiagas ir įrengimus, kurie atitinka specifikaciją.
    11. Jei projekte nurodyti medžiagų/įrangos gamintojai ar prekės ženklai, tai yra tik informacinio pobūdžio duomenys, ir Rangovas nėra įpareigotas siūlyti ir/ar naudoti šių gamintojų produkciją ir gali siūlyti lygiavertes medžiagas ir/ar įrangą.
    12. Prieš pradedant darbus turi būti surašytas statybos aikštelės perdavimo aktas su foto nuotraukomis bei video medžiaga, kad būtų aiškios esamų dangų atstatymo apimtys ir nekiltų ginčų objekto pridavimo metu.
    13. Iki žemės darbų pradžios sklype, kuriam nustatytos specialiosios žemės naudojimo sąlygos ir šalia sklypo esančių inžinerinių tinklų apsaugos zonose, rangovas privalo iškviesti į vietą inžinerinius tinklus eksploatuojančių (komunalines paslaugas teikiančių) įmonių atstovus.
    14. Išlaikyti tinklų apsaugos zonų reikalavimus bei tinklų normatyvinius įgilinimus, nustatytus galiojančiais teisės aktais.
    15. Įrengiant tinklus, Rangovas privalo užtikrinti privažiavimą, priėjimą prie esamų pastatų, nesudaryti nepatogumų. Išardytos šaligatvių plytelės, bortai, trinkelės turi būti tvarkingai sandėliuojamos. Bet kuriuo metu būtina užtikrinti eismą, nebent Rangovas gauna iš atitinkamų žinybų visus reikiamus leidimus, reikalingus gatvės uždarymui ir eismo nukreipimui kitu maršrutu bei padengia visas su tuo susijusias išlaidas. Paklojus inžinierinius tinklus sutvarkoma aplinka, išvežamas statybinis laužas, pateikiami sutvarkymą įrodantys dokumentai, teritorijos atstatomos pagal buvusį lygį. Kasimo vietose gatvių dangos ir jų pagrindai turi būti atstatomi pagal esamą arba tipinę konstrukciją, atitinkančią gatvės kategoriją.
    16. Pastačius statinius, reikės įteisinti tinklų apsaugos zonas. Taip pat, reikės pateikti žemės sklypo planą, skirtą servituto sutarčiai sudaryti. Planas su nustatytomis servituto ribomis  bus naudojamas  kaip priedas prie servituto sutarties tarp žemės sklypo savininko ir Užsakovo. Notarinių servituto sutarčių ruošimą finansuos Užsakovas.
    17. Žemės sklypų tinklų apsaugos zonų įteisinimą, sklypų servituto planų paruošimą atlieka ir finansuoja Rangovas.
    18. Baigus darbus ir perduodant statinius Užsakovui turi būti pateiktas Projektas su žyma „TAIP PASTATYTA“ su atliktais pakeitimais, papildymais, patikslinimais natūroje.
    19. Statinio garantinis terminas bus  nustatomas rangos sutartyje vadovaujantis Lietuvos Respublikos Statybos įstatymo 41 straipsniu ir negalės būti trumpesnis kaip 5 metai, paslėptų statinio elementų (konstrukcijų , vamzdynų ir kt.) -10 metų, o jeigu buvo nustatyta šiuose elementuose tyčia paslėptų defektų, - 20 metų.
    20. Statybos darbams turės vadovauti rangovo paskirtas statybos vadovas, turintis teisę būti statinių statybos vadovu.
    21. Vykdant statybos darbus būtina laikytis rangovinės organizacijos statybos taisyklių.
    22. Mokėjimo srautų grafikas turi būti pateiktas per 20 d. d. po sutarties įsigaliojimo dienos.

|  |
| --- |
| 1. PIRKIMO OBJEKTAS |

|  |  |  |  |
| --- | --- | --- | --- |
| ***Pirkimo objekto aprašymas*** | | **Vandentiekio, paviršinių nuotekų tinklų projektavimas ir statyba Ąžuolų g., Vilhelmo Berbomo g., Klevų g., Klaipėdos m. sav. ir buitinių nuotekų tinklų statyba Ąžuolų g., Klaipėdos m. sav.** | |
|  | |  | |
| ***Paslaugos ir darbų teikimo terminas*** | | 1. *mėnesiai* | |
| **Eil. Nr.** | **Reikalavimai paslaugoms ir darbams** | |
|  |
|  | **Darbų apibūdinimas** | Parengti projektą, vadovaujantis parengtu Projektu ir TDP Nr. 2307.1-TDP-NŠ.B-01 „Nuotekų šalinimo tinklų Ąžuolų g. (Nr. 3; 3A; 5; 7; 9; 11; 11A; 4; 6; 8; 10; 12; 14; 16) Klaipėda rekonstravimo remonto projektas“.,  Pagal STR 1.06.01:2016 „Statybos darbai. Statinio statybos priežiūra“ įrengti vandentiekio, buitinių ir paviršinių nuotekų tinklus. Esant poreikiui atlikti papildomus tyrinėjimo darbus.  Sutvarkyti statybos atliekas ir pateikti sutvarkymą įrodančius dokumentus.  *Visi reikalavimai darbams nurodyti 2.1. punkte*: esamos situacijos aprašymas. |
|  | **Darbų atlikimo vieta** | Klaipėdos m. teritorija |
|  |  | - |
|  | **Dokumentacija** | Dokumentai turi būti ruošiami lietuvių kalba, Užsakovui perduodamas projektinių dokumentų komplektų skaičius – 2 egz. ir 1 kompl. USB (skaitmeninėje laikmenoje). Skaitmeninėje laikmenoje įrašomos projekto kopijos minimalus raiškos reikalavimas – 200 dpi, formatai – \*.dwg, \*.pdf su paieškos tekste galimybe.  **Elektroninio statybos darbų žurnalo užsakymas finansuojamas Rangovo lėšomis (prenumeratos užsakymas, statybos žurnalo pildymas, saugojimas ir pilnas jo perleidimas Pirkėjui po statybos darbų baigimo). Elektroninis statybos darbų žurnalas privalo atitikti STR 1.06.01:2016 „Statybos darbai. Statinio statybos priežiūra“ reikalavimus.** |
|  | **Objekto rūšis** | Vandentiekio ir nuotekų tinklai |
|  | **Numatomų suprojektuoti ir statyti paviršinių nuotekų tinklų ilgis/ diametras** | Vandentiekio tinklai:  DN63 mm ilgis apie 96 metrai,  DN110 mm ilgis apie 1026 metrai.  Paviršinių nuotekų tinklai:  DN200 mm ilgis apie 429 metrai;  DN300 mm ilgis apie 449 metrai;  DN500 mm ilgis apie metras apie 353 metrai.  Buitinių nuotekų tinklai:  DN250 mm ilgis apie 100 metrų,  DN200 mm ilgis apie 155 metrai,  DN160 mm ilgis apie 160 metrai. |
|  | **Darbų atlikimui taikomi standartai** | ***Nuotekų tinklų medžiagos, fasoninės dalys ir kiti techniniai reikalavimai turi atitikti reikalavimus, įvardintus pridedamame standarte*** [*https://www.vanduo.lt/uploads/ECB/content\_1643031718/nuoteku-tinklu-infrastrukturos-standartas-atnaujintas-2021-12-29\_9523.pdf*](https://www.vanduo.lt/uploads/ECB/content_1643031718/nuoteku-tinklu-infrastrukturos-standartas-atnaujintas-2021-12-29_9523.pdf)*.* |
|  | **Darbų pradžios terminas** | Darbai pradedami vykdyti kitą darbo dieną po sutarties įsigaliojimo dienos |
|  | **Dėl darbų vietos apžiūros** | Prieš teikiant pasiūlymą, Rangovui rekomenduojama susipažinti su numatoma statybos darbų teritorija, kad galėtų pats įvertinti esamą situaciją bei numatomų atlikti darbų kiekius. |
|  | **Reikalavimai susidariusioms atliekoms** | Įrengus inžinierinius tinklus sutvarkoma aplinka, išvežamas statybinis laužas, pateikiami sutvarkymą įrodantys dokumentai, teritorijos dangos atstatomos pagal buvusį lygį. |
|  | **Defektų ištaisymo terminas** | Per 10 kalendorinių / darbo dienų nuo defektų nustatymo dienos |
|  | **Kiti reikalavimai** | |
|  | *Rangovas privalo dalyvauti statinio statybos užbaigimo procedūrose.* | |
|  | *Vykdant statybą, būtina vadovautis Lietuvos Respublikoje galiojančiais įstatymais, vyriausybiniais nutarimais, statybos techniniais reglamentais, statybos normomis, taisyklėmis, įsakymais, nurodymais, rekomendacijomis, standartais, Projektu ir kt. dokumentais* | |
|  | *Reikalavimai nurodyti 2.2. punkte*: *Bendrieji reikalavimai Rangovui* | |
|  | **Žalieji reikalavimai darbams** | |
|  | **Nustatomi žalieji reikalavimai darbams** | Pirkimas vykdomas vadovaujantis [Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ 4.4.1 punktu. Perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų (Vandentiekio tinklų priežiūros ir remonto paslaugos; projektuojami ir atnaujinami Nuotekų valymo ir atliekų tvarkymo įrenginiai ir kanalizacijos sistemos)) |
|  | **Žaliuosius reikalavimus pagrindžiantys dokumentai** | *Nereikalaujama* |
|  | **Kartu su darbais perkamos paslaugos** | |
|  | **Geodezinių nuotraukų parengimas, kadastriniai matavimai ir kt. matavimai** | *Rangovas, baigęs darbus, privalo pateikti pastatytų inžinerinių tinklų kontrolinę geodezinę nuotrauką (pastatytų inžinerinių tinklų planą) (masteliu M1:500) - 2 egz. popieriniame variante ir 1 kompl. USB laikmenoje. Plane atvaizduoti visus, t. y. ir mažesnio nei 1000 mm skersmens arba matmenų, šulinių / kamerų, požeminių sklendžių kontūrus ir sudaryti jų korteles. Kontrolinę geodezinę nuotrauką (pastatytų inžinerinių tinklų planą) parengti ant esamų topografinio ir inžinerinių tinklų planų pagrindo po 15 m atstumu nuo išmatuoto objekto.*  *Rangovas, baigęs darbus, privalo atlikti pastatytų inžinerinių tinklų kadastrinius matavimus ir pateikti pastatytų statinių kadastrinių matavimų bylą - 1 egz. popieriniame variante ir 1 kompl. USB laikmenoje. Rengiant kadastrinių matavimų bylą, turi būti įtraukti visi inžinierinių tinklų plane pažymėti šuliniai/ kameros, požeminės sklendės.*  *Rangovas turi įteisinti tinklų apsaugos zonas,*  *Rangovas turės parengti servituto planus*. |
|  | **Priedai** | |
| **5.1.** | *Preliminari vandentiekio ir paviršinių nuotekų tinklų rekonstravimo ir įrengimo schema , 8 lapai.* | |
| **5.2.** | *Prisijungimo sąlygos 2025-08-29 Nr. 2025/S.4-5/5.E-1298, 4 lapai.* | |
| **5.3.** | *Vandentiekio tinklų infrastruktūros standartas, 19 lapų.* | |
| **5.4.** | *Nuotekų tinklų infrastruktūros standartas, 23 lapai.* | |
| **5.5.** | Panaudos sutartis inžinerinės infrastruktūros statybai ir servituto įregistravimui žemės sklype, 3 lapai. | |
| **5.6.** | Vandentiekio Vilhelmo Berbomo g., šulinių kortelės, 15 lapų. | |
| **5.7.** | Vandentiekio Klevų g. ir Klevų g., šulinių kortelės, 25 lapai. | |
| **5.8.** | Vandentiekio Ąžuolų g., šulinių kortelės, 24 lapai. | |
| **5.9.** | Ąžuolų g. kadastro byla, 13 lapų. | |
| **5.10.** | Klevų g. Vilhelmo Berbomo g., kadastro byla, 57 lapai. | |
| **5.11.** | Valstiečių g., kadastro byla, 14 lapų. | |
| **5.12.** | Paviršinių nuotekų šulinių kortelės, 2 lapai. | |
| **5.13** | Nr. 2307.1-TDP-NŠ.B-01 „Nuotekų šalinimo tinklų Ąžuolų g. (Nr. 3; 3A; 5; 7; 9; 11; 11A; 4; 6; 8; 10; 12; 14; 16)“, 49 lapai. | |

Nuotekų tinklų skyriaus vyresnysis inžinierius Nerijus Eidimtas

|  |  |
| --- | --- |
| Infrastruktūros planavimo ir vystymo inžinierė | Greta Montrimaitė |